
	ACTA 


	Expedient núm.: 
	Òrgan col·legiat: 

	JGL/2018/12 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	12 de març de 2018 

	Durada 
	des de les 20.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Lluís Xavier Gonzàlez i Villaró

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	Lluís-Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
David Rodríguez i González, alcalde


 
Una vegada verificada pel Secretari la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.
Es fa constar que l'acta correspon al dia 5 de març de 2018, amb expedient núm. JGL/2018/11, malgrat que li pertocaria l'expedient núm. JGL/2018/10, però per un error del programa de gestió d'expedients la numeració de les actes passa de la JGL/2018/9 a la JGL/2018/11.


ACTIVITATS INNÒCUES
	Règim de comunicació 

	Favorable
	Tipus de votació: unanimitat

	El regidor delegat de Medi Ambient, Antoni Carralero i Ruiz, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.


	Règim de comunicació 

	Favorable
	Tipus de votació: unanimitat

	El regidor delegat de Medi Ambient, Antoni Carralero i Ruiz, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.


CONVENIS
	Expedient 430/2018. Conveni de col·laboració amb la Fundació Privada Escolar Mare de Déu del Claustre per dur a terme la migració al programari lliure en les estacions de treball de l'Ajuntament

	Favorable
	Tipus de votació: unanimitat

	Es dona compte del conveni de col·laboració entre la Fundació Privada Escolar Mare de Déu del Claustre i l’Ajuntament de Solsona pel que fa a la migració al programari lliure en les estacions de treball de l’Ajuntament i que es transcriu tot seguit:
 
«Conveni de col·laboració entre la Fundació Privada Escolar Mare de Déu del Claustre i l'Ajuntament de Solsona per dur a terme suport a la migració a programari lliure en les estacions de treball de l'Ajuntament de Solsona, en el marc del cicle formatiu de Sistemes microinformàtics i xarxes al centre escolar Arrels II de Solsona (25004309) adreçat a alumnes d’aquest cicle.
 
Solsona, 1 de març de 2018
 
Reunits
 
Per la Fundació Privada Escolar Mare de Déu del Claustre, Montserrat Codina i Tristany, amb DNI núm. 78149267M, titular (en endavant, l’Escola).
 
Per l'Ajuntament de Solsona, David Rodríguez i González, com a alcalde de l’Ajuntament de Solsona (en endavant, l’Ajuntament).
 
En ús de les seves atribucions, les parts es reconeixen mútuament la capacitat legal suficient per formalitzar aquest acte, i
Exposen
 
En el desenvolupament de l’oferta de la formació professional és necessari donar a la societat una resposta de professionalització dinàmica i ajustada a les demandes socials i econòmiques del moment i de cada territori; per aquest motiu, cal disposar d’unes ofertes formatives ajustades a les competències professionals demanades pel sistema productiu. 
 
Que l'Escola té, entre d’altres objectius, participar en el progrés i desenvolupament del nostre territori i en la millora del sistema educatiu, promoure activitats externes de col·laboració i d'intercanvi de coneixements amb altres entitats i institucions del nostre territori.
 
Que l’Ajuntament té la intenció de fer una migració progressiva del programari i els sistemes actuals cap a solucions equivalents de programari lliure, en un procés controlat i assumible per part de l’organització.
 
En conseqüència, les parts subscriuen aquest conveni amb subjecció a les següents
 
Clàusules
 
Primera.  Objecte
L’objecte d’aquest conveni és establir els termes per desenvolupar el suport del traspàs a programari lliure de les estacions de treball i sistemes d'informació de l’Ajuntament de Solsona.
 
Segona. Condicions
La migració es farà sempre de mutu acord i amb una planificació conjunta.
 
L'Escola organitzarà aquesta tasca com un projecte en el marc d'una matèria curricular, i serà tractada com la resta de matèries i amb la dedicació horària que li correspongui.
 
L'objectiu de l'Escola és impartir formació, en cap cas oferir serveis professionals. Per tant, no hi haurà possibilitat de cobrament per prestació de serveis ni voluntat d’interferir en la prestació per part d’altres agents.
 
Els responsables del seguiment de la col·laboració són, per part de l’Escola, Gerard Farràs Ballabriga i Josep Garriga Torres, professors del cicle formatiu, i per part de l’Ajuntament, Carles Camps i Valls i Valentí Pujals i Olivera.
 
Tercera. Compromisos de l’Ajuntament
L’Ajuntament es compromet a: 
 
a) Acordar amb l’Escola i promoure els terminis assignats a cada una de les actuacions pactades.
b) Participar i informar, als representants legals dels treballadors, de la subscripció d’aquest conveni.
c) Mantenir durant el temps acordat en el conveni la distribució horària docent establerta per als treballadors involucrats.
d) Facilitar la documentació tècnica relativa a les activitats i a la maquinària a utilitzar en les activitats previstes. 
 
Quarta. Compromisos de l’Escola
L’Escola es compromet a:
 
a) Respectar la distribució del terminis acordats per a la col·laboració.
b) Definir i executar les accions segons els plans acordats de mutu acord amb l’Ajuntament.
b) Mantenir la confidencialitat de tota la informació tècnica o comercial reservada que l’Escola pugui haver obtingut.
c) Col·laborar amb l’Ajuntament en qualsevol aspecte d’organització, oferint el seu personal i infraestructures per a tot allò que sigui necessari per al bon desenvolupament de la col·laboració.
 
Cinquena. Protecció de dades
Les parts fan constar, de manera expressa, que s’abstindran de fer cap mena de tractament de les dades personals de què disposin com a conseqüència de l’aplicació d’aquest conveni. De la mateixa manera es comprometen a no cedir a tercers les dades esmentades o els arxius que les contenen, així com a guardar-les amb estricta confidencialitat, d’acord amb la Llei orgànica 15/1999, de 13 de desembre, de protecció de dades de caràcter personal i el Reglament de desenvolupament de la Llei orgànica 15/1999, de 13 de desembre de 1999, aprovat pel Reial decret 1720/2007, de 21 de desembre.
 
Sisena. Comissió de seguiment
Per al seguiment i la coordinació de les accions previstes en el present conveni es constituirà una comissió, integrada per un representant de l'Escola i un representant de l’Ajuntament.
 
Aquesta comissió actuarà segons el règim de funcionament que la mateixa comissió haurà d’establir amb vista a donar compliment al conveni, resoldre qüestions sobre interpretació o modificació del que s’ha acordat, i fer un seguiment periòdic del desenvolupament del conveni.
 
Setena. Vigència
Aquest conveni entrarà en vigor al moment de la seva signatura, amb efectes per al curs 2017-2018. No obstant això, es podrà prorrogar de manera expressa.
 
Vuitena. Causes d’extinció
Aquest conveni es pot resoldre per qualsevol de les causes següents:
 
1. Per mutu acord de les parts, manifestat de manera expressa.
2. Per l’incompliment de qualsevol de les parts en l’execució del conveni.
3. Per denúncia d’alguna de les parts, comunicada per escrit.
4. Per qualsevol altra causa de les generals establertes en la legislació vigent.
 
Novena. Jurisdicció
Les parts signatàries resoldran sempre de mutu acord les divergències que puguin sorgir en relació al desenvolupament d’aquest conveni. En cap cas es resoldran per via judicial.
 
I per que així consti, i en prova de conformitat, les parts signen aquest conveni en el lloc i data indicats a l’encapçalament.»
 
A proposta dels regidors delegats d’Administració i de Noves tecnologies,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i facultar l’alcalde per a la seva signatura.


 
	Expedient 429/2018. Conveni de col·laboració cultural entre la Fundació del Gran Teatre del Liceu i l'Ajuntament de Solsona per dur a terme l'espectacle "Liceu a la fresca"

	Favorable
	Tipus de votació: unanimitat

	Es dona compte del conveni de col·laboració cultural entre la Fundació del Gran Teatre del Liceu i l'Ajuntament de Solsona per dur a terme l'espectacle "Liceu a la fresca" i que es transcriu tot seguit:
 
«Conveni de col·laboració cultural entre la Fundació del Gran Teatre del Liceu i l'Ajuntament de Solsona 
Barcelona, el dia 12 de març de 2018
Reunits
D’una banda, Anna Serrano i Pinsach, major d’edat, amb DNI núm. 43521916M, en qualitat de Directora Financera de la Fundació del Gran Teatre del Liceu, amb NIF núm. G60754223 i domicili a la Rambla núm. 51-59 de Barcelona (08002), en virtut d’escriptura de poder atorgada davant del notari de Barcelona, Sr. Ignacio J. Boisán Cañamero en data 17 de setembre de 2008 i amb  número de protocol 640. En endavant, el Liceu;
De l’altra part, David Rodríguez i González, en la seva qualitat d’alcalde president de l’Ajuntament de Solsona. En endavant, l’Ajuntament.
Reconeixent-se mútuament la capacitat requerida per atorgar el present conveni de col·laboració.
Manifesten
I. Que el Liceu és una fundació privada catalana de caràcter cultural, la principal finalitat de la qual és promoure i executar totes aquelles iniciatives que reverteixin en el foment i la potenciació de la cultura musical operística.
II. Que l’any 2007 el Liceu va iniciar el projecte “Liceu a la platja” consistent en projectar en una pantalla de grans dimensions situada a la platja de la Barceloneta l’òpera que s’estava representant al Liceu aquella mateixa nit. Després de l’èxit obtingut, el Liceu vol estendre aquesta iniciativa a altres indrets de Catalunya per tal de posar l’òpera a l’abast de tothom, sense limitacions econòmiques ni geogràfiques.
III. Que l’Ajuntament, conscient de la importància i la generalització creixent de les activitats artístiques i de la cultura, està interessat en participar en aquesta iniciativa per fer arribar l’òpera a tots els ciutadans del seu municipi que hi estiguin interessats, de forma gratuïta.
IV. Que, amb aquesta finalitat, ambdues institucions decideixen atorgar un conveni de col·laboració cultural d’acord amb les següents,
Clàusules
Primera. Objecte del conveni
El Liceu, en tant que promotor, i l’Ajuntament, en tant que organitzador, col·laboraran  amb la finalitat d’executar l’espectacle “Liceu a la fresca” consistent en la projecció de l’òpera “Manon Lescaut”, de G. Puccini, (en endavant, “la Projecció”) que es representarà al Gran Teatre del Liceu.
La Projecció es farà el dissabte, dia 16 de juny de 2018, a les 22.00 hores, aproximadament. 
La funció serà enregistrada i emesa pel canal 33 de Televisió de Catalunya i simultàniament a la pantalla de grans dimensions que l’Ajuntament instal·larà en el seu municipi.
Segona. Compromisos del Liceu
El Liceu, com a promotor del projecte “Liceu a la fresca”, es compromet a: 
1. Dur a terme la representació de la funció de “Manon Lescaut” programada pel dia 16 de juny de 2018, a les 20.00 hores i enregistrar-la.
2. El mateix dia, emetre en diferit l’enregistrament de la funció, en alta definició, a través del canal 33 de Televisió de Catalunya. L’Ajuntament podrà agafar la senyal directe d’antena.
3. Subscriure un conveni amb Televisió de Catalunya per la realització de l’emissió esmentada i coordinar a tots els Ajuntaments que participin en el projecte.
4. Assumir el cost dels drets de propietat intel·lectual de tots els artistes i executants.
5. Col·laborar amb els tècnics de l’Ajuntament en l’assessorament i definició de les necessitats tècniques per tal que es pugui fer la projecció a la pantalla que s’instal·larà en el lloc del municipi que decideixi l’Ajuntament.
Tercera. Compromisos de l’Ajuntament
L’Ajuntament,  com a organitzador de la projecció en el seu municipi, es compromet a:
1. Tramitar l’expedient administratiu i obtenir una resolució administrativa que autoritzi l’organització de l’acte, el seu caràcter obert a la ciutadania sense cobrar preu d’entrada.
2. Decidir en quin indret del seu municipi es realitzarà la Projecció i comunicar-ho prèviament al Liceu. 
3. Assumir el cost de la instal·lació i posterior desmuntatge de la infraestructura a l’emplaçament escollit, així com qualsevol altre cost o taxa, i aportar el material de vídeo i àudio necessaris per la retransmissió.
4. Aportar les cadires i tot el material que sigui necessari per fomentar i facilitar l’assistència del públic a la projecció de l’òpera.
5. Aportar els mitjans humans suficients per la correcta organització de l’acte.
6. Controlar la seguretat de les instal·lacions, respectant l’aforament màxim, que es determinarà en funció de l’indret elegit, i vetllar per la seguretat i higiene dels espectadors.
7. Disposar d’una pòlissa d’assegurança de responsabilitat civil que cobreixi els riscos d’aquest espectacle públic. Per tal d'acreditar-ne la contractació, l’Ajuntament, s'obliga a lliurar al Liceu el certificat justificatiu corresponent.
8. Complir i fer complir la Llei 11/2009, de regulació administrativa dels espectables públics, així com el seu reglament aprovat pel Decret  112/2010, de 31 d’agost.
Quarta. Gratuïtat del conveni
Aquest conveni té caràcter gratuït. Cada part assumirà el cost de la seva col·laboració sense que pugui repercutir a l’altra cap import.
Cinquena. Drets de propietat intel·lectual i industrial
Aquest conveni no es pot entendre de cap manera com una cessió o concessió de drets de propietat intel·lectual i industrial, segons el que correspongui, en relació a la informació, les dades o els coneixements que una part pot proporcionar a l’altra i que poden ser susceptibles d’explotació, segons el que disposa la normativa aplicable de la propietat intel·lectual i de la propietat industrial. Les llicències o cessions de drets de propietat intel·lectual i industrial només es poden conferir de manera expressa en un contracte o conveni específic.
Sisena. Comunicació
Correspon a l’Ajuntament la promoció i comunicació de l’esdeveniment per tots els mitjans que consideri pertinents, per tal que sigui un èxit d’assistència de públic. El Liceu posarà a la seva disposició continguts per generar els materials sobre la producció operística per facilitar la  promoció i comunicació de l’espectacle. El Liceu haurà de donar el vist-i-plau de tots els elements promocionals d’aquest esdeveniment.
En l’apartat de crèdits dels materials publicitaris que l’ajuntament decideixi editar es farà constar expressament que “Liceu a la fresca” és una iniciativa promoguda pel Gran Teatre del Liceu.
Setena. No constitució de vincle o societat entre les parts
El present conveni no representa la constitució de cap societat, associació o cap altra classe de vinculació entre les parts, les quals assumeixen només les obligacions que figuren en la redacció del seu text, i a elles limiten les responsabilitats respectives.
Els acords, contractes o convenis que cadascuna de les parts pugui formalitzar amb tercers durant la vigència d’aquest conveni seran del tot aliens a l’altra i al mateix conveni.
Entre l’Ajuntament i el Liceu no existeix cap mena de relació de solidaritat o subsidiarietat, i cada una respon de forma individual i exclusiva per les seves accions o omissions que tinguin causa en aquest conveni.
Tot l’anterior no exclou la possibilitat que les parts, de comú acord, modifiquin en el futur el present document adoptant com a forma de col·laboració qualsevol forma associativa admesa legalment.
Vuitena. Vigència de l’acord
El termini de vigència d’aquest conveni s’estableix des de la data de signatura i fins a la realització de l’acte i posterior desmuntatge de la infraestructura.
Novena. Modificacions de l’acord
El present document constitueix el total acord entre les parts i subs​titueix qualsevol comunicació o document de data anterior en relació al seu objecte.
Qualsevol esmena o addenda posterior s’ha de fer per escrit, i perquè sigui vàlida ha de ser signada per ambdues parts, fent constar de manera clara i distinta que és una esmena o addenda del present conveni.
Desena. Causa de resolució anticipada
Les causes de resolució anticipada del conveni són:
a) L’acord mutu de les parts signatàries.
b) L’incompliment d’alguna de les clàusules o de la normativa aplicable.
c) La impossibilitat legal o material de continuar amb l’objecte del conveni.
d) Per qualsevol altra causa que prevegi la normativa vigent d’aplicació.
Si s’escau, la resolució anticipada del conveni s’hauria de formalitzar en una clàusula addicional signada per ambdues parts, on s’especifiqués la causa de resolució i la forma de finalitzar les actuacions en curs.
Onzena. Transmissió de drets i obligacions
Cap de les parts podrà cedir totalment o parcialment els seus drets i obligacions derivats d’aquest acord sense el consentiment exprés, previ i escrit de l’altra.
Dotzena. Transparència
El Liceu informa a L’Ajuntament que, en compliment a l’establert a la Llei 19/2014, de 29 de desembre, de transparència, accés a la informació pública i bon govern, i la resta de normativa de desenvolupament de la mateixa a la qual està subjecte el Liceu, les dades d’identificació i algunes condicions incloses en el present conveni seran publicades al corresponent espai/portal destinat a Transparència, per la qual cosa l’Ajuntament es dóna per informada de l’anterior.
Tretzena. Jurisdicció
Per a qualsevol divergència fruit de la interpretació o l’aplicació d’aquest conveni les parts, amb renúncia al seu propi fur, si en tenen, se sotmeten a la jurisdicció dels jutjats i tribunals de Barcelona.
I en senyal de conformitat, les parts signen el present conveni, per duplicat i a un sol efecte, en el lloc i la data indicats a l’encapçalament.»
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i facultar l’alcalde per a la seva signatura.


CULTURA
	Expedient 417/2018. Llar d'infants pàrvum Arrels - utilització material

	Favorable
	Tipus de votació: unanimitat

	Vista la sol·licitud presentada i subscrita per Míriam Semís i Castro, representant de la Llar d'infants pàrvum Arrels, amb NIF núm. G25293234, en què demana poder utilitzar 50 cadires el dia 15 de març, per dur a terme una reunió informativa amb els pares i les mares de l'Escola;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. 


EDUCACIÓ
	Expedient 421/2018. Nomenament    representant   Comissions   de    Garanties   d'Admissió,  curs 2018-2019

	Favorable
	Tipus de votació: unanimitat

	Vist l’escrit tramès per Teresa Vidal, cap de la secció de Centres i Alumnat dels Serveis Territorials d’Ensenyament a la Catalunya Central, on demana que l’Ajuntament de Solsona designi un representant per tal de formar part de les Comissions de Garanties d’Admissió per al curs 2018-2019, en l’àmbit dels Serveis Territorials d’Ensenyament a la Catalunya Central, per tal de donar compliment al que disposa l’article 21 del Decret 75/2007, de 27 de març, pel qual s’estableix el procediment d’admissió de l’alumnat als centres en els ensenyaments sufragats amb fons públic, referent als membres que les componen, i l’article 46 de la Llei 12/2009, de 10 de juliol, d’Educació, relatiu a les funcions de les comissions,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda designar M. Isabel Roca i Guitart, amb DNI núm. 78150238X, regidora delegada d’Educació.


ESPORTS
	Expedient 383/2018. 25a edició de la campanya Mulla’t per l’Esclerosi Múltiple

	Favorable
	Tipus de votació: unanimitat

	Vist l’escrit subscrit i presentat per Rosa Masriera, directora de la Fundació Esclerosi Múltiple, amb NIF núm. G59165100, en què demana una aportació econòmica per la 25a edició de la campanya Mulla’t per l’Esclerosi Múltiple que es durà a terme el dia 8 de juliol; 
 
A proposta del regidor delegat d’Esports, 
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir una aportació econòmica de cent cinquanta euros (150,00 €). D’acord amb la Llei 38/2003, de 17 de novembre, General de Subvencions, per poder cobrar la subvenció atorgada haureu d’acreditar el compliment de l’objecte de la subvenció pública, aportant els documents de justificació que tot seguit es detallen:
 
- Document que acrediti la realització de l’actuació.
- Cost total de l’actuació (còpia de les factures i altres documents de valor probatori equivalent).
- Finançament de l’actuació (recursos propis i altres ajuts).
- Full de dades bancàries.
 
Els documents justificatius hauran de tenir correspondència amb l’any de concessió de la subvenció i s’hauran d’aportar dins aquesta mateixa anualitat a no ser que s’hagi sol·licitat pròrroga. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.


 
	Expedient 410/2018. AMPA Setelsis - activitat extraescolar (rocòdrom)

	Desfavorable
	Tipus de votació: unanimitat

	Vista la sol·licitud presentada i subscrita per NJC, amb DNI núm. *976D, secretària de l'AMPA Setelsis, en què exposa que alguns alumnes de l'Escola Setelsis participen en una activitat extraescolar d'esports de muntanya i, en concret, una activitat d'escalada i demana poder utilitzar el rocòdrom municipal en cas de mal temps i els divendres: 9 de febrer, 9 de març, 20 d’abril, 11 de maig i 8 de juny, de les 16.30 a les 18.00 hores;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar a la sol·licitant que la seva sol·licitud, per utilitzar el rocòdrom, no s'adapta a les condicions de lloguer que té fixades l’Ajuntament: 3 €/persona/hora i pels socis del Centre Excursionista del Solsonès és gratuït i que no es poden fer reserves de les instal·lacions esportives en funció de la climatologia.


 
	Expedient 431/2018. Escola Setelsis - activitat extraescolar (rocòdrom)

	Desfavorable
	Tipus de votació: unanimitat

	Vista la sol·licitud presentada i subscrita per Elisabet Traveset i Guilanyà, directora de l'Escola Setelsis, en què exposa que l'Escola té programada una activitat mensual al rocòdrom per a fer-hi escalada i demana poder utilitzar el rocòdrom municipal els divendres: 20 d’abril, 11 de maig i 8 de juny, de les 16.30 a les 18.00 hores;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar a la sol·licitant que la seva sol·licitud, per utilitzar el rocòdrom, no s'adapta a les condicions de lloguer que té fixades l’Ajuntament: 3 €/persona/hora i pels socis del Centre Excursionista del Solsonès és gratuït.


GOVERNACIÓ
	Expedient 400/2018. Instal·lació del bus de la salut, del 23 al 26 d'abril

	Favorable
	Tipus de votació: unanimitat

	Vista la sol·licitud presentada i subscrita per Raquel Maya i Maya, representant de la Fundació Renal Jaume Arnó, entitat que, juntament amb la Diputació de Lleida, la UDETMA (Unitat de Medicina Especialitzada de l’Hospital Universitari Arnau de Vilanova de Lleida) i el departament de Salut de la Generalitat, gestionen el projecte El bus de la salut, de prevenció cardiovascular i renal, en què demana poder instal·lar El bus de la salut del 23 al 26 d'abril, per dur a terme les revisions mèdiques;
Vist l'informe 56/2018 emès per la Policia Local i a proposta de les regidores delegades de Salut i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que es podrà instal·lar El bus de la salut a la plaça del Camp, seguint les indicacions de la Policia Local.


 
	Fira de Sant Isidre 2018 - atraccions

	Favorable
	Tipus de votació: unanimitat

	Vista la sol·licitud en què demana permís per instal·lar unes atraccions durant la Fira de Sant Isidre;
A proposta de la regidora delegada de Governació,
La Junta de Govern local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda traspassar aquesta sol·licitud al Consell Comarcal del Solsonès, ens organitzador de la fira.


 
SUBVENCIONS
	Expedient 438/2018. Subvenció – Pla de Manteniment de Camins de titularitat municipal

	Favorable
	Tipus de votació: unanimitat

	En el BOP núm. 34, de 16 de febrer de 2018, es va publicar la convocatòria de la Diputació de Lleida del Pla de Manteniment de Camins de titularitat municipal per a l’anualitat 2017 per a la concessió de subvencions als ajuntaments i entitats municipals descentralitzades del territori de Lleida.
 
En el BOP núm. 12, de 17 de gener de 2018, s’havia publicat l’aprovació definitiva de les bases específiques per a la formulació del Pla de Manteniment de Camins de titularitat municipal.
 
Atès que, d’acord amb l’art. 3 de les bases esmentades, tindran la consideració de subvencionables les obres i actuacions de conservació, manteniment i reparacions menors en vies o camins de titularitat municipal;
 
Atès que l’Ajuntament de Solsona té previst per a l’exercici 2018 l’arranjament del camí de Sant Bartomeu, en el tram comprès entre la masia Mas Vent Serè i cal Llaró, a la partida de Sant Honorat;
 
A proposta de la regidora delegada del Vinyet,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acollir-se a la convocatòria del Pla de Manteniment de Camins de titularitat municipal i sol·licitar a la Diputació de Lleida una subvenció per a l’arranjament del camí de Sant Bartomeu, en el tram comprès entre la masia Mas Vent Serè i cal Llaró, a la partida de Sant Honorat.


URBANISME
	Expedient 348/2018. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de les llicències urbanístiques que s’han atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011, i que es detallen tot seguit:
Expedient: Mn23/12.03.2018
Sol·licitant: MPG
DNI: 78094034H
Obres a realitzar: canviar les rajoles trencades de la façana d'un edifici
Adreça: carrer de Serra Seca, 2
Registre d’entrada: 667, de 28 de febrer de 2018
Pagament de la llicència: 28 de febrer de 2018.


 
	Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de les llicències urbanístiques que s’han atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011.


VINYET
	Expedient 449/2018. Aprovació memòria valorada - Pla de Manteniment de Camins de titularitat municipal

	Favorable
	Tipus de votació: unanimitat

	Vista la memòria valorada en relació al manteniment del camí de Sant Bartomeu, en el tram comprès entre la masia Mas Vent Serè a cal Llaró, a la parida de Sant Honorat, redactada pels Serveis Tècnics Municipals;
A proposta de la regidora delegada del Vinyet,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar la memòria valorada en relació al manteniment del camí de Sant Bartomeu, en el tram comprès entre la masia Mas Vent Serè a cal Llaró, a la partida de Sant Honorat.


VARIS
	Expedient 368/2018. Sol·licitud d'alta a l'AOC del servei VÀLid per tramitar la prestació del servei idCAT mòbil

	Favorable
	Tipus de votació: unanimitat

	Vist que per donar compliment a la la Llei 39/2015, d'1 d'octubre, del procediment administratiu comú de les administracions públiques l’Ajuntament de Solsona ha de disposar del servei que ofereix el Consorci d’Administració Oberta de Catalunya (AOC) «servei VÀLid per tramitar la prestació del servei idCAT mòbil»;
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda presentar a l’AOC la següent sol·licitud:
«Sol·licitud d’alta i modificació del servei VÀLid
1. Instruccions
Per tal d'emplenar, desar i enviar les dades del formulari de sol·licitud és imprescindible disposar com a mínim d'Adobe Reader 8.1 o posteriors per tenir un rendiment apropiat del formulari. Aquest programari es pot descarregar gratuïtament des de l'adreça http://www.adobe.com/es/products/acrobat/readstep2.html
Per presentar la sol·licitud haureu de realitzar els passos següents:
Pas 1. Cal que empleneu degudament el formulari PDF. El botó “Valida" us indicarà els errors i/o els camps que us manquen per completar.
La marca d'aigua amb el text ESBORRANY apareix al marge esquerre del formulari a mesura que l'empleneu i/o el modifiqueu.
Quan el formulari estigui correctament emplenat i validat, la marca d'aigua amb el text ESBORRANY canviarà pel text VALIDAT.
Pas 2. Un cop completat i validat el formulari és necessari que des del menú “fitxer” de l'Adobe Reader, feu “Anomena i desa” i graveu el pdf amb el nom “Nom Ens - SOL-Servei SC.pdf”
Pas 3. Per completar el procés de sol·licitud, cal que envieu el formulari següent degudament emplenat al Consorci AOC a través de l'EACAT, en concret a l'apartat “Secretaria”, tràmit “Sol·licitud Serveis AOC”. Cal que el formulari estigui signat electrònicament pel/per la secretari/ària de l’ens.
Recordeu que la vostra sol·licitud només serà vàlida si heu realitzat l'annexió d’aquest document i l'heu tramés amb signatura electrònica i validat, moment en el que es produirà el corresponent assentament de sortida en el vostre registre electrònic i d'entrada en el registre electrònic del Consorci AOC.
Opcions complementàries:
- Si desitgeu esborrar tots els camps introduïts, cal prémer el botó “Neteja”.
- Si desitgeu comprovar que el formulari està correctament emplenat, cal prémer el botó “Valida”.
- Si desitgeu imprimir el formulari cal prémer el botó “Imprimeix”.
Comentaris:
Per simplificar en aquest formulari ens referirem al Consorci Administració Oberta de Catalunya com a Consorci AOC, a l’Agència Catalana de Certificació com a CATCert, a l’ens sol·licitant com a l’Ens i al servei sol·licitat com a Servei.
Aquesta impressió no serà vàlida per a la seva presentació en format paper. Només són vàlides les sol·licituds presentades de forma telemàtica a través de l'EACAT
2. Tipus de sol·licitud
X Alta                                                                   O Modificació
Nota: En el cas de modificacions sols s’ha d’emplenar els apartats que canvien i s’entendrà que substitueixen a les dades informades anteriorment.
3. Dades de l’Ens sol·licitant
Sol·licito l'alta a l'aplicació client i la càrrega dels configuradors tècnics recollits a les dades indicades a continuació i accepto la seva prestació en els termes continguts en les Condicions específiques del Servei VÀLid.
Nom legal de l’Ens / Òrgan  Ajuntament de Solsona
Nom curt o àlies
NIF de l’Ens / Òrgan  P2525700G
Adreça electrònica  ajuntament@ajsolsona.cat
4. Responsable
El responsable del servei de VÀLid s'encarrega de gestionar i assegurar un bon ús de la plataforma VÀLid per part de les aplicacions de la seva organització. El responsable del servei actuarà com enllaç entre l'organització i el Consorci AOC en cas de dubtes i/o incidències amb el servei.
Nom  David                                                Càrrec  Alcalde-president
Cognoms  Rodríguez González                Telèfon contacte  973480050
NIF  41082464W                                        Adreça electrònica  alcaldia@ajsolsona.cat
5. Aplicacions autoritzades
Aquest apartat té per objecte facilitar les dades necessàries per a la integració tècnica de consultes electròniques mitjançant serveis web.
Cas que s’hagi contractat una empresa externa per a la integració, l’Ens ha d’haver signat amb aquella el corresponent document d’encàrrec del tractament i de confidencialitat per part de l’empresa i el seu personal. Aquest document podrà ser requerit pel Consorci AOC a efectes d’auditoria. La inclusió de les dades de l’empresa en aquest formulari comporta l’autorització de l’Ens per tal que l’empresa actuï en nom seu davant del Consorci AOC als exclusius efectes d’integració, a connectar l’adreça IP facilitada per l’empresa i, en el seu cas, el certificat digital (CDA) corresponent, en entorns de proves del servei.
a) Dades del tècnic responsable de la integració de l’Ens 
Nom  Immaculada                                  Càrrec  Tècnic de secretaria
Cognoms  Jané Viñals                           Telèfon contacte  973480050
NIF  78149646Q                                      Adreça electrònica  secretaria@ajsolsona.cat 
b) Dades complementàries si l’Ens ha contractat una empresa externa per a la integració 
Nom empresa  Espublico Servicios para Administración, SA
NIF  A50878842
IP de l’aplicació
Nom persona  Jorge                   Càrrec  Responsable de integraciones gestiona
Cognoms  Gracia Puyuelo         Telèfon contacte  976300110
NIF  25462568G                         Adreça electrònica  soportegestiona@espublico.com
c) Dades de l’aplicació que s’integra 
Les aplicacions són els sistemes informàtics que disposa l’Ens i que es connecten mitjançant serveis web al Servei. Per a facilitar la gestió de la integració és d’interés que es faciliti la següent informació:
Nom de l’aplicació  Gestiona
Descripció  Plataforma de administración electrónica
Tecnologia i versió (Java x.x, .NET. x.x)  Java
Altres dades d’interès
d) Autenticació de l’aplicació que s’integra mitjançant l’adreça IP i el CDA
L’autenticació de l’aplicació que s’integra amb el Servei es realitza mitjançant l’adreça IP pública tant per accedir a l’entorn de proves, com a l’entorn de producció.
Per a l’autorització de la integració amb el Servei cal la següent informació:
                                      Entorn Proves                              Entorn Producció
IP de l’aplicació                                                                   213.4.82.192/26
6. Tractament de les dades personals
a) Pel que fa a l’encàrrec del tractament de les dades de caràcter personal
Mitjançant el present document s’habilita el Consorci AOC com a encarregat del tractament de les dades necessàries per prestar el Servei especificat en aquesta sol·licitud.
El contingut del tractament de les dades és el que s’indica en el document de condicions de prestació del servei. Per a l’execució de les prestacions derivades del compliment de l’objecte d’aquest encàrrec, es posa a disposició del Consorci AOC els fitxers en els quals es troben les dades de caràcter personal associades al servei i que estan inscrits al Registre de Protecció de Dades de Catalunya.
L’encàrrec del tractament durarà mentre es presti el servei per part del Consorci AOC.
S’autoritza al Consorci AOC per subcontractar, totalment o parcial, la prestació del servei. El contractista, com a subencarregat del tractament, està obligat al compliment de les mateixes obligacions que el Consorci AOC.
S’autoritza al Consorci AOC, si fos necessari per prestar el servei, a incorporar les dades a dispositius portàtils, o a tractar-les fora de les instal·lacions del Consorci AOC garantint el nivell de seguretat corresponent.
b) Dret d’informació de la recollida de dades de caràcter personal a través del present formulari
En relació a les dades de caràcter personal, del responsable i/o altre personal, contingudes en aquest formulari, el sotasignant certifica que han estat informats prèviament i han consentit la cessió de les seves dades personals, l’abast de la comunicació, així com el tractament que realitzarà el Consorci en la prestació del servei, d’acord amb l’establert a l’article 5 de la Llei 15/1999.
7. Acceptació de les condicions del servei
El sotasignant, com a secretari/ària de l’Ens o representant legal de l’Ens, declara sota la seva responsabilitat que en data #dd/mm/aaaa# l’òrgan competent ha aprovat:
Primer.- Presentar al Consorci AOC aquesta sol·licitud d’alta de servei.
Segon.- Acceptar les condicions generals i especifiques que regulen la prestació del Servei per part del Consorci AOC i que es troben publicades a la seva seu electrònica (www.seu.cat/consorciaoc).
Tercer.- Habilitar al Consorci AOC com a encarregat del tractament de les dades de caràcter personal a les quals pugui tenir accés en els termes exposats a la present sol·licitud.
Quart.- Acceptar les condicions generals i especifiques que regulen la prestació del servei idCAT SMS per part del Consorci AOC i que es troben publicades a la seva seu electrònica (www.seu.cat/consorciaoc).
Nom i cognoms del signatari
Càrrec del signatari
Localitat, dia de mes de any
Als efectes de la Llei Orgànica 15/1999, de Protecció de dades de caràcter personal, en endavant LOPD, s'informa que les dades i la informació recollides en aquest document, així com els que s'originin en el seu desenvolupament, s’incorporen a un fitxer anomenat “usuaris dels serveis del Consorci AOC”, del que és titular i responsable el Director Gerent del Consorci AOC, la finalitat i els usos del qual són la gestió dels serveis prestats pel Consorci AOC així com la gestió de les sol·licituds de serveis i la prestació d’aquests. També podrà ser utilitzat per establir comunicacions sobre les peticions, els actes divulgatius, nous usos, enquestes de satisfacció o altres serveis relacionats directament amb el servei.
Així mateix, s'informa que l'usuari pot exercir els drets d'accés, rectificació, cancel·lació i oposició (ARCO) sobre aquestes dades personals emplenant els corresponents formularis ubicats a la seu electrònica del Consorci AOC disponibles a https://www.seu.cat/consorciaoc/tramitslopd o davant l'Àrea d’Organització del Consorci AOC, carrer Tànger, 98 (planta baixa) 22@ Edifici Interface 08018 Barcelona.»


 
	Expedient 448/2018. Sol·licitud d'alta a l'AOC del Perfil de contractant i de l'e-Licita

	Favorable
	Tipus de votació: unanimitat

	Vist que per donar compliment a la la Llei 9/2017, de 8 de novembre, de contractes del sector públic l’Ajuntament de Solsona ha de disposar del servei que ofereix el Consorci d’Administració Oberta de Catalunya (AOC) «incorporació al Perfil de contractant i a l’e-Licita»;
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda presentar a l’AOC la següent sol·licitud:
«Formulari d’incorporació al Perfil de contractant i a l’e-Licita
Ens sol·licitant
Nom ens                                                    NIF
Ajuntament de Solsona                             P2525700G
Persona de contacte
Nom                       Cognoms                    NIF
Immaculada           Jané Viñals                 78149646Q
Càrrec                                    Correu electrònic
tresorera                                secretaria@ajsolsona.cat
Dades a donar d'alta a la plataforma
Òrgan contractació      X Ens local territorial      O Ens depenent      O Universitat
Nom                                                           NIF
Ajuntament de Solsona                             P2525700G
Vinculació d'Òrgans
Aquest òrgan ha d'estar vinculat a un altre òrgan de contractació?
X No
O Sí
Tipus de sol·licitud
X Utilització a través de l'EACAT
O Utilització a través dels sistemes propis del sol·licitant (Serveis Web)
Dades d’oficina de registre
Si voleu que la Plataforma de Serveis de Contractació Pública faci ús d’una oficina de registre específica, indiqueu-ne el codi:
Codi d’oficina de registre
Codis DIR3
Indiqueu el codi DIR3 del vostre ENS.
Unitat Tramitadora                Òrgan Gestor                Oficina Comptable
L01252075                             L01252075                    L01252075
Designació de l'administrador de l'òrgan de contractació
Administrador 1 (obligatori)
Nom                                    Primer Cognom                                    Segon Cognom
Immaculada                        Jané                                                      Viñals
Càrrec                                  NIF
tresoreria                              78149646Q
Telèfon                                 Fax                                   Correu electrònic
973480050                          973482361                       secretaria@ajsolsona.cat
Administrador 2 (opcional)
Nom                                    Primer Cognom                                    Segon Cognom
Loreto                                  Riu                                                        Fornell
Càrrec                                  NIF
administrativa                      78149607T
Telèfon                                 Fax                                   Correu electrònic
973480050                          973482361                       administracio1@ajsolsona.cat
1. Cada ens local haurà d'emplenar un formulari per al seu òrgan de contractació i un per l'òrgan de contractació de cadascun dels seus ens depenents.
2. El sol·licitant, en nom de l'entitat que representa sol·licita, la incorporació del seu perfil de contractant a la Plataforma de Serveis de Contractació Pública als efectes que preveu el Reial Decret Legislatiu 3/2011, de 14 de novembre, pel qual s’aprova el text refós de la Llei de Contractes del Sector Públic i d'acord amb el que es preveuen l'Ordre ECF/313/2008, de 23 de juny, la qual s'aprova l'aplicació de la Plataforma de Serveis de Contractació Pública, (DOGC núm. 5162) modificada per l'Ordre ECO/58/2012, de 22 de febrer, de modificació de l'Ordre ECF/313/2008, de 23 de juny, per la qual s'aprova l'aplicació de la Plataforma de serveis de contractació pública, i s'incorpora el servei de sobre digital.
3. Per cada formulari rebut, es donarà d'alta a l'òrgan de contractació i a l'administrador designat per aquest òrgan, al qual se li notificarà la seva alta a la Plataforma per tal que informi les dades corresponents a l'òrgan i en gestioni els editors i validadors.
4. Tractament de les dades personals
L’ens sol·licitant cedeix les dades relatives a les licitacions, adjudicacions i contractes formalitzats entre els proveïdors i el seu òrgan de contractació per a la publicació de les mateixes a la Plataforma de serveis de contractació pública (PSCP) com a perfil de contractant. Els usos previstos són el registre de les dades de contacte de les empreses (i persones físiques) proveïdores dels òrgans de contractació d'àmbit territorial català que fan servir la PSCP (perfil de licitador) i les seves eines de licitació electrònica.
Dret d’informació de la recollida de dades de caràcter personal a través del present formulari
En relació a les dades de caràcter personal, del responsable i/o altre personal, contingudes en aquest formulari, el sotasignant certifica que han estat informats prèviament i han consentit la cessió de les seves dades personals, l'abast de la comunicació, així com el tractament que realitzarà la Plataforma de Contractació, en la prestació del servei i el Consorci AOC en la gestió de l’alta al Servei, d'acord amb l'establert a l'article 5 de la Llei 15/1999.
5. El sotasignant, com a secretari/ària de l’Ens, certifica que en data 12/03/2018 l'òrgan amb competència per fer-ho ha aprovat:
Primer. Sol·licitar l’alta als serveis: Perfil de contractant i e-Licita.
Segon. Cedir les dades de caràcter personals necessàries per la correcta prestació dels servei.
Signatura
Solsona, 15 de març de 2018
Als efectes de la Llei Orgànica 15/1999, de 13 de desembre, de Protecció de dades de caràcter personal, en endavant LOPD, s'informa que les dades i la informació recollides en aquest formulari així com els que s'originin en el seu desenvolupament, són necessàries per a la gestió de la Plataforma de Serveis de contractació pública i s’incorporen a un fitxer anomenat “Plataforma de Serveis de contractació pública”, del que és titular i responsable la Secretaria Tècnica de la Junta Consultiva de Contractació Administrativa, la finalitat i els usos del qual són “la publicació de les dades relatives a les licitacions, adjudicacions i contractes formalitzats entre els proveïdors i els òrgans de contractació de l'Administració de la Generalitat de Catalunya i resta d'òrgans de contractació de l'àmbit territorial català que fan servir la Plataforma de serveis de contractació pública (PSCP) com a perfil de contractant. Registre de les dades de contacte de les empreses (i persones físiques) proveïdores dels òrgans de contractació d'àmbit territorial català que fan servir la PSCP (perfil de licitador) i les seves eines de licitació electrònica”. Així mateix, s'informa que l'usuari pot exercir els drets d'accés, rectificació, cancel·lació i oposició (ARCO) sobre aquestes dades personals davant del responsable del fitxer, presentant la sol·licitud a les oficines de la Secretaria Tècnica de la Junta Consultiva de Contractació Administrativa, ubicades al Passeig de Gràcia, 19, 08007 de Barcelona, o mitjançant l’adreça electrònica: protecciodedades.eco@gencat.cat.
En compliment de la Llei Orgànica 15/1999 de Protecció de Dades de Caràcter personal, l'informem que les dades personals del personal de contacte i de l’administrador de l’òrgan de contractació recollides a través del present formulari seran incorporades al fitxer “Usuaris dels serveis del Consorci AOC” del qual és titular i responsable el Consorci Administració Oberta de Catalunya, per a la finalitat de gestionar els serveis que presta. Els usos previstos són la gestió de les sol·licituds de serveis i la prestació d’aquests, comunicar qualsevol aspecte relacionat amb els serveis que presta el Consorci, els actes divulgatius a dur a terme així com realitzar enquestes relatives al grau de satisfacció i millora dels serveis. Així mateix, s'informa que l'usuari pot exercir els drets d'accés, rectificació, cancel·lació i oposició (ARCO) sobre aquestes dades personals davant del responsable del fitxer, mitjançant el procediment de tramitació electrònica emplenant els corresponents formularis ubicats a la seu electrònica del Consorci AOC disponibles a https://www.seu.cat/consorciaoc o presentant la sol·licitud a les oficines del Consorci AOC ubicades al carrer Tànger, 98 (planta baixa) 22@ Edifici Interface 08018 Barcelona.»


El president aixeca la sessió, de la qual, com a secretari, estenc aquesta acta.

Vist i plau
El secretari
El president

